cyanic-selkie/wikianc huggingface dataset:
Steyr Arms
Historie
16. april 1864 stiftet 24 år gamle Josef Werndl «Josef und Franz Werndl & Comp. Waffenfabrik und Sägemühle in Oberletten», som senere ble til «Österreichische Waffenfabriksgesellschaft» (vanligvis forkortet ÖWG), som senere ble til «Steyr Werke AG» og «Steyr-Daimler-Puch AG», som Steyr Mannlicher var en del av. i 1990 ble Steyr Mannlicher skilt ut som selvstendig firma.
Friidrett under Sommer-OL 1896
Friidrett i Sommer-OL 1896. Det var tolv grener på det olympiske friidrettsprogrammet i de første moderne olympiske lekene 1896 i Athen. Alle grenene ble gjennomført på Panathinaiko Stadium bortsett fra maraton som kun hadde målgang på stadionet. Friidrettøvelsene ble avviklet mellom 6. og 10. april (ifølge den gregorianske kalender). Det var 63 deltakere, alle menn, fra ni nasjoner, hvilket gjorde friidretten til den mest internasjonale av lekenes ni øvelser. Den amerikanske troppen på ti mann dominerte stort og vant hele ni olympiske titler av tolv mulige. Tross deltakere fra ni land ble det ikke satt noe verdensrekorder i friidrettgrenene. En årsak kan ha vært banens ovale utformning med svært krappe svinger (radius på 15 m) som gjorde det vanskelig å holde farten i svingene. Banen målte 333,33 m og hadde et svært løst grusdekke.
Et heat på 100 meter sprint var den første konkurransen i lekene og vinneren av det første heatet, Francis Lane, kan sies å være den første olympiske vinneren. James B. Connolly var den første olympiske mester i moderne tid, han vant tresteg-konkurransen med et hopp på 13,70 meter. Connolly gjorde det også bra i de andre hoppøvelsene, han ble nummer to i høyde og kom på tredjeplass i lengdehopp.
Thomas Burke, også han fra USA vant to olympiske titler, 100- og 400 meter og Teddy Flack vant begge mellomdistanseløpene på 800 og 1500 meter. Robert Garrett vant både diskos og kulestøt og kom på andreplass i lengde og høyde.
100 m
Thomas Burke løp på 11,8 (OR) i semifinalen.
800 m
Teddy Flack løp på 2.10,0 (OR) i semifinalen
Maraton
Den italienske utøveren Carlo Airoldi gikk til fots fra Milano til Athen for å være med på maratondistansen, men ble nektet start.
Stoplesteinan
Stoplesteinan (også kjent som Stoplesteinane) er en steinsetting i Eigersund kommune, Rogaland. Steinsettingen består av 16 reiste steiner, og diameteren er ca. 21 meter. Noen av steinblokkene er opp til 1,20 meter høye. Navnet kommer trolig fra ordet stopla, som kan bety oppstable eller opplegge. Stoplesteinan er anlagt i den nordvestre enden av St. Olafs vei, en cirka 15 kilometer lang geologisk formasjon mellom Egersund og Sokndal, hvor en gang av mykere bergarter går gjennom anortositt-feltet i Dalane. De myke bergartene har langs denne geologiske formasjonen forvitret raskere, og St. Olafs vei avtegner seg derfor som ei grønn stripe i vegetasjonen. På begynnelsen av 2000-tallet ble det også satt opp et informasjonsskilt 10–20 meter sydøst nedenfor steinsirkelen med støtte fra EUs regionale utviklingsfond, INTERREG IIC-programmet for Nordsjøen.
Opphav og teorier
Hvorfor Stoplesteinan er anlagt der de ligger, vet man ikke. Stedet er tilfeldigvis den ene enden av den geologiske formasjonen St. Olafs vei, uten at man vet om dette kan være årsaken til at stedet ble valgt.
Langangen Idrettslag
Langangen Idrettslag (stiftet 15. februar 1931) er et idrettslag i tettstedet Langangen like utenfor Porsgrunn. Klubben har gjennom historien hatt forskjellige tilbud som terrengløp, friidrett, skøyter, skyting, langrenn, håndball og fotball. Langangen spiller sine hjemmekamper på Myrhaug stadion. Herrelaget i fotball spiller i 5. divisjon.
Historikk
Klubben ble stiftet 15. februar 1931, og på den første generalforsamlingen 12. mars samme år ble Yngvar Sundsåsen valgt som formann.
19. serierunde i Toppserien 2009
19. serierunde i Toppserien 2009 ble spilt lørdag den 3. oktober klokken 16:00.
Kerry blue terrier
Kerry Blue terrier er en hunderase som opprinnelig kommer fra Kerry, Irland. Den ble brukt i jakt på rotter, grevling, oter, kanin og hare, og også som gjeterhund for storfe og sau, som vakthund på gården og til barnepass. I dag brukes den hovedsakelig som familiehund og brukshund. Den er ikke så utbredt i Norge, men er stadig blitt mer og mer populær som en trofast følgesvenn også her til lands. Den er den nest største av terrierne med en høyde på 45,5-49,5 cm for hannhunder. Rasen er gjennomgående sunn og hardfør med det årvåkne og uredde terrier-temperamentet til stede i fullt monn. Kerryen er en av de få røytefrie rasene vi har, og er derfor lavallergen og vellegnet for allergikere.
Den har kun ett pelslag og klippes - i motsetning til de fleste andre terrierrasene som trimmes. Pelsen krever moderat pelsstell og bør klippes 4-5 ganger i året. Tillatt farge er alle varianter av blått, valpene er født sorte og denne fargen er tillatt frem til ca. 18 mnd. alder. Pelsen er myk og bølgete og uten underull.
Kerry Blue er en meget tilpasningsdyktig allround rase. Brukes både i agility, lydighet, til utstilling og spor.
Opprinnelse og alder
I likhet med irsk og wheaten terrier, stammer kerryen mest sannsynlig fra gamle irske terriervarianter og hunder av houndtype. Det er også antatt at irsk ulvehund er blitt blandet inn. Noe som kan minne om Kerry Blue terrieren er nevnt i irsk litteratur allerede på midten av 1800-tallet. På begynnelsen av 1900-tallet ble den valgt til irsk nasjonalrase og Irish Kerry Blue terrier Club ble stiftet i 1920 og rasestandarden fastlagt i 1921. Det var den irske Kerry klubben som tok initiativ til å starte den irske kennelklubben som ble opprettet i 1922.
Til Norge kom rasen i 1933 da Nina Arbo importerte en på den tiden såkalt "Irish blue" terrier. Denne stammen døde ut på midten av 50 tallet, men Knut Egeberg importerte den første Kerry Blue Terrieren i den forstand vi i dag kjenner rasen i 1949. I Norge antar man at det finnes i overkant av 100 Kerry Blue Terriere 2015.
Lynne og væremåte
Kerry Blue Terrier er i dag brukt hovedsakelig som selskapshund og brukshund. Den er regnet for å være hyggelig mot mennesker, og er en god familiehund.
Helse
Kerry Blue terrieren er en sunn rase som ikke er plaget av spesielle alvorlige lidelser. Godartede hudsvulster er ganske vanlig forekommende, og enkelte Kerrier har plager med øyeirritasjon av ulik årsak. Det er 2014 samlet opplysninger om rasens helse i Norge og hvordan eiere av Kerry Blue terriere opplever mental status hos hundene sine. Opplysninger om rasens fysiske og mentale egenskaper fra HU 2014 ligger på Kerry Blue Terrier Norge sin facebook side.
Sunde/Valen
Sunde/Valen er et tettsted i Kvinnherad kommune i Vestland, og består av de to sammenvokste stedene Sunde og Valen. Tettstedet har innbyggere per 1. januar.
«Admiral Gorsjkov» (1987)
«Admiral Gorsjkov» var et sovjetrussisk hangarskip av «Kiev»-klassen. Etter at skipet ble tatt ut av tjeneste i 1996 le det lagt ut for salg. I 2004 ble Russland og India enige om en avtale og etter en omfattende ombygging ble skipet satt i tjeneste som INS «Vikramaditya» 16. november 2013.
«Admiral Gorsjkov» ble bygget med navnet «Baku», og ble satt i tjeneste i den sovjetiske marinen i 1987 etter lang tids forsinkelser. Etter Sovjetunionens fall fikk skipet sitt nåværende navn, oppkalt etter admiralen Sergej Gorsjkov.
I 1996 ble skipet tatt ut av tjeneste, og senere lagt ut for salg. Etter flere år med forhandlinger tilfalt skipet India i 2004. Avtalen omfattet også nye våpensystemer, opplæring av piloter og annet mannskap, Mikojan-Gurevitsj MiG-29 jagerfly og helikoptre av typen Kamov Ka-27. Skipet ble satt i tjeneste 16. november 2013.
Jean Gutweniger
Jean Gutweniger (født 13. november 1892, død 11. juli 1979) var en sveitsisk turner som deltok i De olympiske leker i 1924.
Gutweniger fikk sølv i bøylehest, der Sveits tok de fire første plassene, og han fikk også sølv i svingstang, bak Leon Štukelj. Han var også med på det sveitsiske laget som kom på tredjeplass i lagkonkurransen i mangekamp.
Natalia Sokolova
Natalia Sokolova (født 15. oktober 1976 i Moskva) er en russisk glamourmodell.
Sokolova kommer fra en velstående, akademisk familie som ga henne anledning til en å ta høyere utdanning. Hun var intelligent, hardt arbeidende og fikk gode resultatet.
Hun vant flere konkurranser på skolen og hun fikk muligheten til å reise rundt i verden for å representere Russland i forskjellige konkurranser. Hun var en måned i England for å studere engelsk, og da hun kom tilbake vant hun en språk konkurranse som ble holdt av et universitet i Russland. Sokolovas språkkunnskaper kom godt med da hun bestemte seg for å fortsette sine studier i USA.
Samtidig som hun gikk ved universitetet meldte hun seg på modellkonkurransen Hawaiian Tropics Internasjonal Swimwear som ble holdt i Las Vegas. Dette gjorde at Playboy oppdaget henne og ville ha henne med i sitt magasin. Hun ble kåret til «Playboys Playmate of the Month» i april 1999 og har flere ganger vært å se i Playboys videoer. Etter eksamen reiste hun til Los Angeles for å fortsette på sin nye karriere.
Hun kommer fra en konservativ familie og hun var redd familien ville si om hennes nye karriere, men de sto på hennes side. Sokolova har jobbet mye for mannfolkbladet Playboy, samt andre modelloppdrag og reklamefilmer. Hun har også fått sjansen til å jobbe som skuespiller og har hatt diverse gjesteroller i show, tv-serier og hun har spilt i flere episoder i tv-serien Baywatch.
Jærradiogruppen
Jærradiogruppen er et norsk medieselskap med virksomhet innen lokalradio. Selskapet ble stiftet av Herman Skretting.
Selskapet deltar i utbyggingen av DAB i Norge.
Humpy Koneru
Humpy Koneru (født 31. mars 1987 i Gudivada i Andhra Pradesh) er en indisk stormester i sjakk. Per mai 2015 har hun 2589 i rating, noe som gjør henne til verdens tredje beste kvinnelige sjakkspiller, etter Hou Yifan og Judit Polgár.
Humpy ble først kalt Hampi av hennes foreldre, men faren hennes endret dette senere til Humpy. Hun skriver familienavnet sitt (Koneru) først.
Humpy var i sin tid den yngste kvinnen som hadde fått tittelen stormester i sjakk (ikke WGM som har litt lavere krav enn GM). Hun fikk denne i en alder av 15 år, 1 måned og 27 dager, og slo Polgar med 3 måneder. (Denne rekorden ble slått av Hou Yifan i 2008, som fikk rang av stormester i en alder av 14 år og 7 måneder.)
I 2001 ble hun kvinnelig juniorverdensmester i sjakk. I 2006 deltok hun i det kvinnelige verdensmesterskapet, men ble slått ut i andre runde.
Under VM i hurtig- og lynsjakk 2019 vant hun hurtigsjakk, etter at hun slo Lei Tingjie fra Kina i armageddon i finalen.
Hun ble hedret med den indiske offisielle sivile utmerkelse Padma Shri for sin innsats i 2007.
Bob Menendez
Bob Menendez (født 1. januar 1954 i New York i New York) er en amerikansk demokratisk senator som representerer delstaten New Jersey. Han er utdannet jurist. Menendez var borgermester i Union City fra 1986 til 1992. Han ble valgt inn i Representantenes hus i 1992, og gjenvalgt seks ganger.
Han ble utnevnt til senator i USAs senat i 2006, etter at hans forgjenger, senator Jon Corzine, vant guvernørvalget i november 2005. Det var Corzine som utnevnte han. I november 2006 vant han valget mot republikaneren Thomas Kean med 53,3% av stemmene. Han ble gjenvalgt i 2012 med 58,2%.
Han ble tiltalt for korrupsjon i 2015. men juryen kunne ikke enes om skyldspørsmålet. I 2018 ble saken henlagt. Han mottok imidlertid en «kraftig irettesettelse» fra Senatets etikkutvalg.
Joker (kort)
En joker er et spesialkort i de fleste kortstokkene. Jokeren kan egentlig brukes i alle kortspill, men da som et unnskyldningskort, det vil si at jokeren kan legges på hvilket som helst kort, som en unnskyldning, det kortet som jokeren ble lagt over blir fortsatt det gjeldende kortet og det blir neste spiller sin tur. Man kan aldri vinne et stikk med en joker.
Bakgrunn
På midten av 1800-tallet var det fransk-tyske kortspillet «euchre» [] svært populært i USA. På den tiden var kortstokkene alltid utstyrt med et blankt reservekort (praktisk i tilfelle et kort i stokken ble borte eller ødelagt) - og i varianten «Railroad Euchre» ble dette benyttet som høyeste trumf. I løpet av 1850-tallet ble det laget egne kortstokker til bruk for «Railroad Euchre» - og ekstrakortet ble da dekorert med en fornem herremann eller gentleman. Pokerspillere begynte også etter hvert å bruke denne kortstokken, men uttalen av «the euchre card» ble av disse misforstått som «the joker card» - og den fornemme herremannen ble derfor oppfattet som «a joker» ('skøyer, spilloppmaker, narr'). Kortfabrikantene tok dette til seg - og i løpet av 1890-tallet ble herremannen utstyrt med middelaldersk narrelue og narredrakt.
Den første svenske kortstokken med joker ble produsert i 1899 – og jokeren ble lenge kalt for pokerkortet, siden dette vanligvis bare ble benyttet i pokerspill.
De øvrige kortfigurene er temmelig standardiserte – men jokeren kan variere sterkt i utseende, og er vanligvis særegen for den enkelte kortfabrikant.
Sparkstøtting
En sparkstøtting, eller simpelthen spark, er en slags liten slede som består av en stol som det er påmontert to meier under. Meiene fortsetter bakover til i overkant av det dobbelte av lengden av stolen. Sparken drives framover av at føreren står på den ene meien, og samtidig sparker bakover i underlaget med den andre foten, derav navnet. Meiene har en viss fleksibilitet, og sparken kan styres ved hjelp av håndtakene som er montert i stolryggens øvre kant. Man kan ha en passasjer på stolsetet.
En spark kan bare kjøres på harde, glatte underlag som is eller på hardpakket snø. Spark brukes på islagte sjøer, både på reise og under isfiske. Til bruk langs vei er det flere forutsetninger som må være til stede: Det ideelle sparkføret er middels glatt, der meienes glid er godt balansert opp mot friksjonen mellom skoen og underlaget som er nødvendig for framdriften. Man kan da lett nå opp i hastigheter på rundt 15–20 km/t, eller enda mer i nedoverbakker.
Sparken er i vanlig bruk i Norge, Sverige og Finland. Sparkbruk forutsetter en visst trafikknivå, slik at løssnø blir hardpakket og danner det ideelle føret. Stor trafikk sliter unna snøen og vanskeliggjør sparkbruk. Strøing med grus, eller salting er på samme måte et hinder for sparkbruk. På den måten har sparken stort sett overlevd i utkantstrøk.
Spark-VM arrangeres på Geilo og i Hurdal.
Historie
Den første kjente beskrivelsen av sparken er fra byen Piteå i Nord-Sverige i 1872. Byen Piteå har også et eget sparkmuseum som viser forskjellige eldre utgaver av sparken. Etter 1900 ble sparken vanlig i Norge. I Aschehougs konversasjonsleksikon fra 1925 heter det at den er «særlig yndet hos ungdommen». Fram til ca. 1930 ble sparkene produsert av bygdesmeder. Etter 1930 ble produksjonen industrialisert. Tidlige sparker hadde meier av tre med jernbeslag under. Sin fulle fleksibilitet fikk sparken først med stålmeiene.
I trefningen ved Minnesund i april 1940 ble sparkstøttinger brukt for å forflytte norske tropper på Mjøsisen.
Det finnes flere varianter av sparken, med én eller tre meier, eller med hjul. Ingen har hatt samme suksess som originalen.
Nansen-sparken produsert av Nansen produkter på Vegårshei var ifølge firmaet selv det eneste produkt Fridtjof Nansen gav tillatelse til å bære hans navn. Nansen-sparken ble senere produsert av Norax AS på Tynset. Espegard AS i Hallingdal som har solgt sparker siden 2006, overtok produksjonen fra Norax i 2020 og er den siste norske produsenten av sparkstøttinger.
Constellation-programmet
Constellation-programmet var et program utviklet av NASA for å skape en ny generasjon romskip beregnet på bemannede romferder, bestående av Ares I- og Ares V-rakettene, Orion (også kjent som Crew Exploration Vehicle), Earth Departure Stage og Lunar Surface Access Module. Disse farkostene skulle være i stand til å gjennomføre en rekke ferder og oppdrag, alt fra ferder til Den internasjonale romstasjonen til månelandinger. I Obama-administrasjonens budsjettforslag for 2011 ble det foreslått det å kansellere Constellation-programmet til fordel for utvikling av andre bemannede romprogrammer
Mesteparten av Constellation-programmets maskinvare var basert på systemer opprinnelig utviklet for romfergen, mens Orions todelte mannskaps- og servicemodul-system er sterkt inspirert av det tidligere Apollo-programmet. Ferdene i Constellation-programmet skulle derfor ha tatt i bruk teknikker for å dokke romfartøy i jordbane og månebane, utviklet og brukt på 1960-tallet.
Rotter
Rotteslekten kommer opprinnelig fra Sentral-Asia og det fantes opprinnelig ikke virkelige rotter i det meste av Europa. Svartrotte, i dag også kalt loftsrotte, spredte seg i Vest-Asia under Romerriket, og på 500-tallet e.Kr var den etablert i Europa. Brunrotta kom noe senere og spredte seg først i Europa på 1700-tallet. Astrakhan (ved Kaspihavet) 1727 er blant de aller første stedene og årstall den ble beskrevet i denne delen av verden. Brunrotta er den vanligste i Europa i dag. Den er også mer aggressiv enn svartrotta. Svartrotte er derimot vanligere i varme strøk, og finnes utbredt i alle tropiske og subtropiske strøk der det er mennesker.
Constellation-programmet
Romferder i Constellation-programmet
I oktober 2006 presenterte NASA en omfattende plan for ferder i Constellation-programmet. Bare to av dem ble gjennomført.
Rotter
Rotter kan forårsake mange ødeleggelser. De kan gnage i stykker treverk og ledninger og spise på matvarer. Deres tenner kan også gnage gjennom sterkere materialer enn tre. Flere steder i verden ødelegger de dyrket mark for store verdier. De er heller ikke så lette å bli kvitt, fordi de er meget smarte og lærer seg ofte å unngå feller.
Tamrotter er hengivne kjæledyr.
Betegnelsen rotte brukes også om noen andre små pattedyr som ikke er gnagere, for eksempel kengururotter.
Lakandonsk
Lakandonsk (jach-t'aan ) er et mayisk språk som snakkes av rundt 1000 personer i Selva Lacandona i den meksikanske delstaten Chiapas. Språkets nærmeste slektning er yukatansk maya.
Brødrene Dal og professor Drøvels hemmelighet
Professor Drøvels hemmelighet er en norsk komi- og eventyrserie fra 1979 og den første av totalt fire serier om brødrene Dal. Brødrene bestemmer seg for å gjøre et forsøk på å finne professor Drøvel, som forsvant under en ekspedisjon. De legger avgårde opp Overfloden i kanoen Elvegris. På veien skjer det mange merkelige og uforklarlige ting, i form av sketsjer som stort sett ikke har noe med ekspedisjonen å gjøre, men som er typiske KLM-sketsjer.
Serien hadde premiere på NRK den 27. januar 1979 og ble sendt i som en del av repertoaret til den nystartede barne- og ungdomsserien Halvsju.
Regissører var Eivind Aaeng.
Innspilling
Serien ble tatt opp på en 200 meter lang strekning av Sørkedalselva i Sørkedalen i Oslo.
Ted Meredith
James Edwin «Ted» Meredith (født 14. november 1891 i Chester Heights, Pennsylvania, død 2. november 1957 i Camden, New Jersey) var en amerikansk friidrettsutøver.
Allerede mens han var i high school ble Meredith tatt ut i olympiatroppen, og i Olympiamannschaft OL 1912 i Stockholm vant han gullmedaljen på 800 meter på ny verdensrekord, 1.51,9, foran landsmennene Mel Sheppard og Ira Davenport. Han var også med på å vinne 4 x 400 m stafett, sammen med lagkameratene Mel Sheppard, Edward Lindberg og Charles Reidpath, foran lagene fra Frankrike og Storbritannia. Han kom på fjerdeplass på 400 meter.
Holåbreen
Holåbreen er en isbre i Skjåk kommune i Innlandet og Luster kommune i Vestland. Den ligger i Breheimen, mellom den øvre delen av Tundradalen i nord, Lundadalen i øst og Fortunsdalen i sør. Breen ligger rundt og tildels mellom de opptil 2 047 meter høye Holåtindan. Holåbreen har et areal på 18,09 km².
Ted Meredith
Etter OL studerte Meredith ved University of Pennsylvania. I 1914 og 1916 ble han IC4A-mester på 440 yards og 1914 i 1915 på 880 yards. Han ble også AAU-mester på denne distansen i 1914 og 1915. I 1916 satte han ny verdensrekord på 440 yards med tiden 47,6, en rekord som ikke ble slått før i 1928.
I 1917 gikk han inn i hæren for å kjempe i første verdenskrig. Etter krigen planla han et comeback i OL 1920 i Antwerpen, men der vant han ingen medaljer. Den beste plasseringen kom på 4 x 400 m stafett, der det amerikanske laget ble nummer fire.
Jack Broughton
Jack Broughton (født 1703 eller 1704, død 8. januar 1789) var en engelsk bokser. Han var den første som lagde regler for boksesporten, kjent som London Prize Ring rules. Før hans regler ble laget varierte reglene fra kamp til kamp. På den tiden ble det bokset med bare never, hansker og annet utstyr ble ikke brukt. Jack Broughton ble regnet som engelsk mester i boksing fra 1734, 1736 or 1738 til 1750.
Ciudad Azteca metrostasjon
Ciudad Azteca er den nordlige endestasjonen til Mexico bys metros Linje B. Den ligger i kommunen Ecatepec i delstaten México, nord for Mexico by.
Stasjonssymbolet er en aztekisk hieroglyf som symboliserte hovedstaden deres Tenochtitlan.
Stasjonen ligger over bakken, og har en utgang i hver retning ved Avenida Hank González. Ved stasjonen ligger linjas vognverksteder.
Steinssletta
Steinssletta er et flatt og meget fruktbart jordbruksområde i Hole og Ringerike kommuner i Viken fylke. Området ble utpekt som nasjonalt utvalgt kulturlandskap, under navnet Steinssletta Kulturlandskap, i 2009, der kriteriene var at det skulle være kulturlandskap med store biologiske, kulturhistoriske og landskapsmessige verdier og realistisk grunnlag for å få til langsiktig drift og skjøtsel i områdene.
Steinssletta har vært preget av kornproduksjon. Europavei 16, som er stamveien mellom Østlandet og Vestlandet, krysser over sletta i sør–nord retning.
Okkupasjon
Det kan skilles mellom ulike former for okkupasjon. Den historisk vanligste, en militær okkupasjon, starter gjerne med en invasjon. En slik okkupasjon foregår så lenge okkupasjonsmakten er til stede og det antas at landets regime ikke kan holde seg til makten uten disse styrkene.
Landokkupasjon kan betegne en gruppe menneskers inntreden på et offentlig eller privat, gjerne udyrket og ubebodd, område. Tilsvarende overtakelse av et offentlig eller privat bygg kalles husokkupasjon. I Norge er overtakelsen av Blitz-huset en kjent husokkupasjon. Denne formen for okkupasjon omtales på engelsk som squatting, (sittere, noen som slår seg ned), og det antas at så mange som en milliard mennesker på jorden kan kommer under denne definisjonen.
Militær okkupasjon
Militære okkupasjoner er i folkeretten regulert av landskrigsordningen i 4. Haagkonvensjon av 1907. Okkupasjonen er en midlertidig tilstand, og en okkupasjonsmakt kan ikke vilkårlig endre det okkuperte landets grenser eller annektere hele eller deler av det. Befolkningen i det okkuperte landet har på den annen side plikt til å adlyde okkupasjonsmakten. Siviles væpnede motstand mot en okkupasjonsmakt er definert som en krigsforbrytelse, fordi lovlig stridende åpent skal bære sin uniform. Geriljavirksomhet kan være tillatt, dersom styrken i det minste nominelt står under statlig kontroll og de bærer kjennetegn som kan karakteriseres som uniform.
Liste over okkuperte områder og stater i 2004 (okkupasjonsmakten i parentes)
I tillegg kommer diverse okkuperte områder som kun utgjør deler av andre stater. Noen regner også Tsjetsjenia som okkupert.)
Hysåsen
Hysåsen er en ås på øya Frei i Kristiansund kommune i Møre og Romsdal. Den har en høyde på 319 meter over havet. Hysåsen er et populært turmål for mosjonister.
Alejandro Jodorowsky
Alejandro Jodorowsky (født 17. februar 1929 i Tocopilla, Chile) er en filmskaper, skuespiller, komponist, tegneserieskaper og psykoterapeut. Han er berømt for sine eksentriske, surrealistiske og sjokkerende filmer, først og fremst kultklassikerne El Topo, La montaña sagrada (engelsk tittel Holy Mountain) og Santa Sangre. El Topo og Holy Mountain har lenge vært utilgjengelige på grunn av rettighetsproblemer, men striden mellom Jodorowsky og Allen Klein er i dag bilagt, og filmene er planlagt utgitt på DVD i 2006. Om dette også innebærer at Jodorowsky får muligheten til å lage den lenge bebudede oppfølgeren til El Topo, Son of El Topo, er foreløpig ikke kjent.
Jodorowsky er i tillegg kjent for sine tegneserier. Han har skrevet en rekke science fiction-serier som utspiller seg i et omfattende univers hvis grunnlag ble lagt i serien L'Incal som han laget i samarbeid med Jean "Moebius" Giraud på 1980-tallet (utgitt på norsk under tittelen John Difools eventyr), blant annet Avant L'Incal (med Zoran Janjetov), La caste des meta-barons (med Juan Gimenez) og Megalex (med Fred Beltran). I tillegg har han også skrevet seriene Le Lama blanc, Juan Solo (begge med Georges Bess og Bouncer (med Francois Boucq).
Sæbøvik
Sæbøvik er et tettsted i Kvinnherad kommune i Vestland. Tettstedet har innbyggere per 1. januar, og ligger på Halsnøya.
Napoli internasjonale lufthavn
Napoli internasjonale lufthavn (IATA: NAP, ICAO: LIRN) er flyplassen som betjener Napoli i Italia. Den er plassert i Capodichino-distriktet i Napoli. Flyplassen har 2 terminaler, men terminal 2 ligger langt unna rullebanen og brukes bare til charterfly. Flyplassen eies av det britiske flyplasselskapet BAA og er lokalisert 5,9 km nord-nordøst for byen i distriktet Capodichino i Napoli.
Antoine Rebetez
Antoine Rebetez (født 1897, død 1980) var en sveitsisk turner som deltok under de olympiske lekene i 1924.
WarGames
WarGames er en amerikansk science fiction-thriller fra 1983 regissert av John Badham. Filmen handler om en datainteressert tenåringsgutt som ved en tilfeldighet hacker seg inn på det amerikanske forsvarets dataterminaler for atomvåpen. Der setter han intetanende i gang en prosess som kan utløse kjernefysisk krig mellom supermaktene. Hovedrollen spilles av Matthew Broderick, mens sentrale biroller spilles av Dabney Coleman, John Wood og Ally Sheedy.
Antoine Rebetez
Rebetez fikk bronse i bøylehest, der Sveits tok de 4 første plassene, og han var også med på det sveitsiske laget som kom på tredjeplass i lagkonkurransen i mangekampen.
WarGames
I 2008 kom en mindre kjent oppfølger som ble lansert direkte på video.
Handling
David Lightman er en vanlig tenåring med en altoppslukende hobby, nemlig hans hjemmecomputer. Ved å bruke telefon kan han koble seg til hvilken som helst annen datamaskin i verden. Noe som blant annet innebærer at han endrer karakterene til venninnen sin. En dag kobler han seg tilfeldigvis inn på det amerikanske forsvarets dataanlegg og begynner å utforske et program kalt Joshua, som han tror er et simulatorspill. Han begynner å spille programmet, men det blir plutselig alvor når dette «spillet» viser seg å være et avansert program som er koblet opp til USA arsenal av atomvåpen. Da David aktiverer et spill som heter «Global atomkrig» begynner varsellampene i kontrollsenteret til det amerikanske forsvaret å lyse. Deres datamaskiner forteller at USA er i ferd med å utsettes for et atomangrep fra Sovjetunionen. David blir raskt huket inn av sikkerhetstjenesten, men klarer å flykte. Under flukten forsøker han å komme i kontakt med Joshuas skaper.
Popularitet og økonomi
WarGames ble en stor publikumssuksess i USA hvor den spilte inn over $79 millioner og havnet på 9. plass over de mest innbringende filmene i 1983.
Produksjonkostnadene var på $12 millioner.
Omtaler
Den ble godt mottatt av anmelderne, noe som gjenspeiles i at den har fått så mye som 93 % på Rotten Tomatoes. Roger Ebert gav den toppscore, mens Leonard Maltin gav den 2,5 av 4 stjerner.
De norske anmelderne var stor sett positive. VG gav terningkast seks, Aftenposten og Dagsavisen terningkast fire, mens Dagbladet gav tre. Anmelderen på nettstedet CINERAMA gav den terningkast fire i 1999 og skrev: «En klassiker, ja, men siden filmen for det meste handler om data, blir den fort umoderne. Emnet er fortsatt like spennende, men de fleste tiåringer vil nok rynke på nesa til denne 'steinalder-filmen', og de litt eldre er kanskje for gamle, siden den hovedsakelig er rettet mot de yngre horder».
Priser
Den ble tildelt en Saturn Award (regi) og en BAFTA (lyd) og ble nominert til tre Oscar-priser.
Oppfølger
I 2008 kom oppfølgeren WarGames: The Dead Code. Den ble lansert rett på video og fikk lite oppmerksomhet. Den ble regissert av Stuart Gillard og har Matt Lanter og Amanda Walsh i hovedrollene. Denne handler om et datainteressert par i tenårene som havner i alvorlig trøbbel når de blir forledet til delta i internettbasert videospill som går ut på å angripe deler av USA med droner. I virkeligheten er de tilkoblet seg en database til det amerikanske forsvaret. En terrorgruppering som har hacket seg inn i forsvarets databaser står bak det hele. Målet deres er å ødelegge USA.
Ketil Tømmernes
Ketil Tømmernes (født 18. desember 1971) er en norsk ingeniør og økonom som er mest kjent som sportssjef i Norges Friidrettsforbund, en stilling han hadde fra 2002 til 2008. I 2017 ble han valgt som ny president i Friidrettsforbundet med 57 stemmer mot motkandidaten Tore Hordnes' 54 stemmer.
Han er tidligere sportsutøver innen kappgang, fotball, friidrett og mountainbike. Han var med i lederteamet rundt kappgjengeren Kjersti Tysse Plätzers deltakelse i OL i 2000. Hun endte opp med sølvmedalje i 20 km kappgang. Senere hadde han konsulentoppgaver innen forskjellige idretter før han ble sportssjef i 2002. Tømmernes har tatt topptrenerutdannelse og skrev da en hovedoppgave om kvalitetssikring i toppidrett.
Utenfor idretten har han jobbet med utvikling av energikonsepter både i Statoil og Hydro. De siste 15 årene har han ledet selskaper innen energisektoren.
Effektivitet (økonomi)
Effisiens, noen ganger kalt effektivitet, er i sosialøkonomisk forstand betyr det å oppnå en høy verdiskapning samtidig som en ikke benytter mye ressurser.
Effektiviteten til noe avhenger dermed av hva vi mener med verdiskapning, og hva vi mener med ressursbruk. Dette er tema som en i få tilfelle vil bli enige om. Samtidig er det ikke alltid verdiskapning og ressursbruk er målbart. Likevel benyttes begrepet som en oppfordring for hva en ønsker å oppnå på mange felter i livet, gjerne uten at en klargjør for hva en legger i de underliggende begrepene verdiskapning og ressursbruk.
Vannpolo under Sommer-OL 1964
Vannpolo under Sommer-OL 1964. Vannpolo var med for fjortende gang på det olympiske programmet 1964 i Tokyo. Turneringen ble spilt i perioden 11. til 18. oktober. Tretten herrelag deltok. Ungarn vant finalegruppen foran Jugoslavia og ble olympiske mestere i vannpolo for femte gang.
Beleiringen av Sveaborg
Beleiringen av Sveaborg fant sted i 1808, under finskekrigen mellom Sverige og Russland. Festningen Sveaborg lå rett sørøst for Helsingfors og var et strategisk støttepunkt for de svenske styrkene og den svenske kontrollen over den finske delen av riket.
Festningen ble, med franske subsidier, bygget etter de to russiske invasjonene av Finland på 1700-tallet og den svenske strategien forutsatte at den skulle holde ut beleiring inntil forsterkninger kom fra Sverige. I tillegg til infanteri hadde også festningen underlagt rundt 110 større og mindre krigsfartøy tilhørende Skärgårdsflottan.
Bakgrunn
Festningen Sveaborg var et sentralt ledd i den svenske forsvarsplanen overfor et ventet russisk angrep på den finske delen av riket. Sammen med Svartholm festning var Sveaborg tenkt å binde opp russiske styrker i det sørlige Finland samtidig som resten av den svenske arméen trakk seg tilbake under oppholdende strid mot det nordvestlige Finland for å avvente forsterkninger fra Sverige. Når forsterkninger ankom skulle de sammen med festningenes infanteri bryte ut og angripe fienden i ryggen.
Vilhelm I av Württemberg
Vilhelm I av Württemberg (tysk: Wilhelm Friedrich Karl von Württemberg, født 27. september 1781 i Lüben, død 25. juni 1864) var konge av Württemberg.
Beleiringen av Sveaborg
Bakgrunn
Den 14. februar 1808 fikk festningens kommandant, viseadmiral Carl Olof Cronstedt ordre fra den svenske kongen, Gustav IV Adolf om å sette festningen på krigsfot foran et russisk angrep. Fredsgarnisonen ble økt til 6 750 mann og 734 kanoner. Den 1. mars skrev Cronstedt til kongen: «Med proviant är fästningen försedd till öppet vatten, krut felar i händelse långvarig canonade komer att uthärdas. Jag har ej öfver 40 skott per canon». Cronstedt lovte videre «i det längsta uthärda».
Vilhelm I av Württemberg
Han var sønn av kong Fredrik I av Württemberg (1754–1816) og Augusta av Braunschweig-Wolfenbüttel (1764–1788).
Beleiringen av Sveaborg
Beleiringen innledes
Det russiske angrepet på den finske delen av Sverige ble innledet den 21. februar, Finskebukten var tilfrosset så invasjonsstyrkene trengte inn langs den sørøstlige delen av landet. Den 2. mars angrep russiske styrker svenske vaktstyrker nær Helsingfors og de svenske styrkene trakk seg inn i Sveaborg festning. Den russiske øverstkommanderende, general Fredrik Vilhelm von Buxhoevden ankom med hovedstyrken utpå dagen og lot en styrke på 2 000 mann bli igjen i byen, mens han selv fortsatte med hovedstyrken nordover. Helsingfors var intakt, de svenske styrkene hadde ikke gjort noe forsøk på å brenne den for å hindre at beleiringsstyrker fikk husly. En rekke av hustruene til offiserene i beleiringsstyrken var på festningen, mens andre av offisershustruene var igjen i Helsingfors.
Vilhelm I av Württemberg
Han giftet seg 8. juni 1808 i München med prinsesse Charlotte av Bayern (1792–1873), datter av kong Maximilian I av Bayern (1756–1825) og prinsesse Auguste Wilhelmine Maria av Hessen-Darmstadt (1765–1796). De ble skilt i 1814.
Beleiringen av Sveaborg
Beleiringen innledes
Den underlegne russiske styrken ble ikke angrepet fra festningen og den 15. mars begynte den å motta forsterkninger, etterhvert ble beleiringsbatterier utplassert men først i april hadde de russiske styrkene nok personell, 6 500 mann, til å hindre et utbrudd, og nok artilleri, 59 kanoner, til å bombardere effektivt. Den russiske beleiringsstyrken fikk blant annet en god del artilleri da festningen Svartholm ved Lovisa kapitulerte, uten tap eller kamp, den 18. mars.
Vilhelm I av Württemberg
Den 24. januar 1816 i St. Petersburg giftet han seg for andre gang med sitt søskenbarn storfyrstinne Katharina Pavlovna (1788–1819), datter av tsar Paul I av Russland (1754–1801) og Sofia Dorotea av Württemberg (1759–1828). Senere dette året overtok han tronen etter sin far. Han fikk to døtre sammen med Katharina:
Beleiringen av Sveaborg
Beleiringen innledes
Da Buxhoevden returnerte til Helsingfors fant han en direkte storming av festningen hensiktsløs og valgte i stedet å fortsette beleiringen, kombinert med bombardement og psykisk krigføring. Det første bombardementet fra de russiske styrken fant sted 19. og 20. mars, men uten særlige skader eller tap på festningen.
Vilhelm I av Württemberg
Den 15. april 1820, litt over et år etter Katharinas død, giftet han seg med et annet søskenbarn, hertuginne Pauline av Württemberg (1800–1873), datter av hertug Ludwig Friedrich Alexander av Württemberg-Teck (1756–1817) og prinsesse Henrietta av Nassau-Weilburg (1780–1857). Vilhelm fikk tre barn med Pauline:
Beleiringen av Sveaborg
Forhandlinger
Den 21. mars innledet general Buxhoevden forhandlinger med kommandanten på den beleirede festningen. Buxhoevden krevde at festningen ikke skulle beskyte byen Helsingfors (som russerne trengte for innkvartering ved beleiringen) og tilbød seg på sin side å ikke utplassere artilleri ved byen. De russiske forhandlerne krevde så at Cronstedt skulle forhandle videre med sikte på å overgi festningen, men Cronstedt nektet og med krigsrådets støtte erklærte at han skulle forsvare seg til siste mann.
Vilhelm I av Württemberg
Vilhelm I døde på Schloss Rosenstein i Stuttgart.
Beleiringen av Sveaborg
Kapitulasjon
Den 3. mai 1808 lå det fremdeles is i finskebukten og det var ikke tegn av en svensk unnsetningsstyrke, viseadmiral Cronstedt fulgte avtalen han med krigsrådets støtte hadde inngått med de russiske styrkene og overgav festningen Sveaborg.
Etterspill
Sveaborgs kapitulasjon var et sjokk for Sverige, ikke minst fordi Cronstedt etter den overveldende seieren i det andre slaget ved Svensksund i 1790 hadde et godt omdømme. Kapitulasjonen ble ansett som forræderi og det ble reist krigsrettssak mot de involverte. Den eneste av deltakerne i festningens krigsråd som var i Sverige var kureren, major Liljensparre og han ble arrestert. Den 11. februar 1809 avsa generalkrigsretten sin dom og dømte Cronstedt og resten av krigsrådet på Sveaborg til døden mens major Liljensparre mistet tjenesten. Saken ble så anket til Högsta domstolen hvor den ble opphevet og returnert Krigshovrätten for ny utredning grunnet manglende varsling av de involverte, Cronstedt og Gripenberg var i Finland som da var russisk.
I januar 1811 ble så saken henlagt etter press fra den russiske tsaren, fra russisk side ble det fremholdt at fredstraktaten fra Fredrikshamn hadde en klausul om amnesti overfor rettsforfølgelse. Cronstedt sendte et forsvarsskrift til Stockholm, benevnt Sanna upplysningar, som ble imøtegått av mange, fremst av general Georg Carl von Döbeln. I motsetning til Cronstedts nestkommanderende, oberst Jägerhorn, så har ingen kunnet bevise at viseadmiral Cronstedt begikk forræderi. Mens Cronstedt på 1800-tallet ble fordømt både i Sverige og Finland så har historikere i nyere tid etterhvert nyansert omtalen av han.
Det Midthordlandske Dampskibsselskab
Det Midthordlandske Dampskibsselskab var et ruteselskap på Vestlandet. Selskapet trafikkerte strekningen Bergen-Os-Fusa-Tysnes. Selskapet fusjonerte inn i Hardanger Sunnhordlandske Dampskipsselskap 1. januar 1962.
Den siste actionhelten
Den siste actionhelten (originaltittel: Last Action Hero) er en amerikansk actionkomedie og eventyrfilm fra 1993 med Arnold Schwarzenegger og Austin O'Brien i hovedrollene. Filmen er regissert og produsert av John McTiernan.
Filmen fikk blandet mottakelse av anmelderne og har bare oppnådd 37% på Rotten Tomatoes og 44% på Metacritic. Publikumsmottakelsen var lunken i USA. Den innbrakte 137 millioner dollar på verdensbasis, hvorav 50 millioner dollar i USA.
Handling
13-årige Danny er en lidenskapelig kinogjenger, og hans favoritt er actionhelten Jack Slater – Los Angeles tøffeste politimann. Han er både hardtslående og hurtigskytende – men eksisterer bare på film. Når Danny får tilbud om å se den siste Jack Slater-filmen før alle andre, slår han selvfølgelig til. Det spesielle denne gangen er at han har fått en magisk kinobillett som billettøren en gang fikk av selveste Houdini. Mens Danny nyter filmen, kastes han plutselig inn i baksetet på Jack Slaters bil, midt i en forrykende biljakt. Nå er han blitt fanget i en voldsom actionfilm, i et univers hvor han skal hjelpe selveste Jack Slater med å overvinne alle forbryterne, samtidig som han må prøve å komme tilbake til sin egen verden med livet i behold.
Om filmen
Filmen inneholdt mye hardrockmusikk fra 1990- og 1980-tallet, blant annet AC/DC, Megadeth, Alice in Chains, Def Leppard og Aerosmith.
Filmen ble nominert til hele seks Razzie Award, blant annet «verste film» og «verste regi». Den ble også nominert til syv Saturn Award, blant annet i kategoriene «beste fantasy film», «beste regi» og «beste mannlige hovedrolle». Det kan ellers nevnes at Austin O'Brien ble nominert til en Young Artist Award.
Oceanía metrostasjon
Oceanía er en stasjon på Mexico bys metros Linje 5 og Linje B. Den ligger på grensa mellom de administrative distriktene Venustiano Carranza og Gustavo A. Madero, nordøst i byen.
Stasjonen er oppkalt etter Avenida Oceanía, som den ligger ved. Stasjonssymbolet er en kenguru, som er typisk for kontinentet Oseania.
Linje 5s plattform ligger på bakkenivå, mens Linje B befinner seg over bakkenivå.
FC Petržalka 1898
FC Petržalka 1898 er en slovakisk fotballklubb fra Bratislava. Klubben spiller sine hjemmekamper på Štadión FC Petržalka 1898 i bydelen Ovsište i Bratislava, etter at klubbens egentlige hjemmebane, Štadión Petržalka, er ikke lengre kunne brukes. Etter 2009/2010-sesongen da klubben endte sist i Corgoň Liga, har klubben rykket ned to ganger og spiller i 2012/2013-sesongen på nivå tre i Slovakia.
Klubben deltok i Mesterligaen 2005/06 hvor de kom på en respektabel tredjeplass i det innledende gruppespillet og dermed ble kvalifisert til videre spill i UEFA-cupen.
Tjoflaat
Tjoflaat er et slektsnavn skrevet med dansk stavemåte for etterkommere fra Garen (bnr. 1) i bygden Tjoflot, Ullensvang herad i Hardanger, Hordaland.
Single-modus fiber
Innen fiberoptisk kommunikasjon opererer man med to begreper; single-modus fiber og multi-modus fiber. Forskjellen mellom disse typene er antall modi en optisk fiber egner seg til å transportere. En single-modus er laget slik at den overfører én lysmodus, i motsetning til en multi-modus fiber, som har så stor kjerne at flere modi kan overføres. Single-modus fiber har normalt langt mindre dempning, og kan derfor brukes på lange avstander, i motsetning til multi-modus fiber, som sjeldent brukes til overføring mer enn noen hundre meter. En vanlig misforståelse er at single-modus fiber bare kan overføre én bølgelengde/ett signal, mens en multi-modus fiber kan overføre flere signaler/bølgelengder samtidig. Det er ikke riktig, betegnelsen single- eller multi-modus er en henvisning til fiberens konstruksjon, med tanke på hvordan lyset beveger seg gjennom glasset.
Teori
Lys består av en blanding av elektriske- og magnetiske stråler. Disse to strålingsformer opererer sammen, og energien forflytter seg i samme retning, men innbyrdes beveger de seg ulikt. For en bestemt modus er det innbyrdes forholdet mellom disse strålingsformene likt. Men dette innbyrdes forholdet er ulikt det innbyrdes forholdet i en annen modus. Lys med en gitt bølgelengde/frekvens inneholder ett utall av disse bølgetyper, som sammen danner energien til denne frekvensen.
Egenskap
Grunnen til at man opererer med disse to begrepene er en form for lysspredning som kalles dispersjon. Dette er et fenomen som fører til at ulike lysbølger går forskjellige veier gjennom en fiber, som etter en viss tid fører til en fordreining av signalet. Siden en single-modus fiber brukes til å transportere én lysbølge (som dermed ikke har mulighet til å «blande» seg med andre lysbølger), egner en single-modus fiber seg derfor til å transportere signaler over store avstander.
En single-modus fiber har en kjerne med diameter mindre enn 9 µm og en ytre radius av fiber på 125 µm. På grunn av den lille kjernediameteren vil denne fiberen kun egne seg til å transportere én modus for lys over en gitt bølgelengde. For single-modus fiber opererer man også med begrepet «cut-off», det vil si den laveste bølgelengde som egner seg for single-modus. For bølgelengder lavere enn denne «cut-off»-verdien blir fiberen faktisk en multi-modus fiber.
I dag er maksimal båndbredde 100 Gbit/s per bølgelengde over single-modus fiber med kommersielt tilgjengelig utstyr. Ved hjelp av bølgelengdemultipleksing kan en enkel fiber transportere opptil 160 slike 100 Gbit/s bølgelengder.
Multi-modus fiber
Multi-modus fiber er innen fiberoptisk kommunikasjon en av to fibertyper, hvor den andre er single-modus fiber. Forskjellen mellom disse typene er tykkelsen (diameteren) på fiberens kjerne. En multimodus fiber har kjerne på enten 50 µm eller 62,5 µm. Kjernen er da så "stor" at lysbølgene kan ta flere forskjellige veier (modi) gjennom fiberen, derav navnet multimodus.
Teori
Lys består av en blanding av elektriske og magnetiske stråler. Disse to strålingsformer opererer sammen, og energien forflytter seg i samme retning, men innbyrdes beveger de seg ulikt. For en bestemt modus er det innbyrdes forholdet mellom disse strålingsformene likt. Men dette innbyrdes forholdet er ulikt det innbyrdes forholdet i en annen modus. Lys med en gitt bølgelengde/frekvens inneholder et utall av disse bølgetyper, som sammen danner energien til denne frekvensen. Innen fiberoptikk brukes normalt begrepet bølgelengde. Multimodus kommunikasjon foregår på båndene 850 nm eller 1300 nm.
Som følge av at lyset kan ta forskjellige veier gjennom en multimodus fiber (forskjellig vinklede sikk-sakk-ruter),vil en gitt puls lys komme frem til mottakeren spredd over en viss tid, ettersom transportveiens lengde er forskjellig for de forskjellige modi. Dette gir en utbredelse av pulsen, kalt modedispersjon. Dispersjonsfenomenet begrenser overføringslengden for multimodus kommunikasjon som en funksjon av datahastigheten. Ved 100 Mbit/s kan det sendes ca. 3 km, ved 10 Gbit/s bare 33 m!
Multimodus fiber er derfor kun egnet ved korte avstander og/eller lave datahastigheter
Ripsskuddmøll
Ripsskuddmøll eller ripsknoppmøll (Lampronia capitella) er en sommerfugl som tilhører familien knoppmøll (Prodoxidae). Den er utbredt over det meste av Norge.
Utseende
En middelsstor (vingespenn 14–18 mm), mørkbrun møll med hvite flekker på vingene. Den kan ligne på noen flekkmøll i slekten Incurvaria, men skiller seg fra disse ved at antennene er kortere. Antennene er trådformede, mørke og rundt halvparten så lange som forvingen. Hodet er kledt med okergule, oppstående hår. Kroppen og forvingen er mørkbrune med en litt purpuraktig glans. Forvingen har to nokså store, trekantede, hvite flekker med bakkanten og én flekk ved framkanten. Den innerste flekken kan nå like til framkanten og dannet et tverrbånd. Vingefrynsene er brun. Bakvingen er brungrå med litt purpurglans. Larven er hvit som ung, men forandrer senere farge til rosa og til slutt olivengrønn. Hodet og ryggplaten på det fremste kroppsleddet er svarte.
Levevis
Ripsknoppmøllen finnes der det vokser busker av rips-slekten (Ribes spp.), mest i hager, men også i løvskog med villrips eller solbær. Hunnen legger 4–7 egg i en bærkart. De unge larvene lever inne i bæret der de spiser av frøemnene. Når larven er ca. 2 mm lang, kryper den ut av bæret, spinner seg inn i en kokong og overvintrer. Tidlig neste vår fullfører den utviklingen inne i knopper eller skudd. Den kan spise opp hele blad- og blomsterknoppene, og en larve kan ødelegge flere knopper. Arten kan slik gjøre betydelig skade der det dyrkes rips, solbær eller stikkelsbær. Den utvokste larven spinner seg inn i en kokong inne i et oppspist skudd, mellom blader på busken, eller på bakken, og forvandler seg til en puppe. De voksne sommerfuglene flyr i juni–juli.
Utbredelse
Den er utbredt i Mellom- og Nord-Europa, østover til Sibir. I Norge finnes den over hele landet bortsett fra de indre og østlige delene av Finnmark, og ytre strøk i Nord-Norge.
Vsevolod Bobrov
Vsevolod Mikhajlovitsj Bobrov (russisk: Всеволод Михайлович Бобров; født 1. desember 1922 i Morsjansk, død 1. juli 1979) var en sovjetisk fotball- og ishockeyspiller som deltok i de olympiske leker 1952 i Helsingfors, 1956 i Cortina d'Ampezzo og 1960 i Squaw Valley.
Filmskaper
Filmskaper er en person som skaper filmer. Begrepet blir ofte brukt som en samlebetegnelse for overordnede yrker innen film, der rollen som filmregissør vanligvis er et kriterium. Veldig ofte fungerer en filmskaper i tillegg som manusforfatter og filmprodusent.
Vsevolod Bobrov
Bobrov ble olympisk mester i ishockey i vinter-OL 1956 i Cortina d'Ampezzo. Han var med på det sovjetiske laget som vant turneringen foran USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Sovjetunionen vant alle fem kampene og vant serien med maksimale ti poeng foran USA med åtte og Canada med seks.